UV เผย Q2/58 กำไรลด 13% หลังค่าใช้จ่ายในการขายและบริหารเพิ่มขึ้น
UV กำไร Q2/58 ลดลง 13% หลังค่าใช้จ่ายในการขายและบริหารเพิ่มขึ้น โดยงบฯ Q2/58 กำไรสุทธิ 145.42 ล้านบาท ลดลง 13% จากปีก่อนที่มีกำไร 166.22 ล้านบาท ขณะที่ งวด 6 เดือนมีกำไร 234.81 ล้านบาท เพิ่มขึ้น 35% จากปีก่อนที่มีกำไร 173.41 ล้านบาท
11 ส.ค. 2558

บริษัท ยูนิ เวนเจอร์ จำกัด (มหาชน) หรือ UV รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 145.42 ล้านบาท หรือมีกำไรสุทธิ 0.076 บาทต่อหุ้น ลดลง 13% จากช่วงเดียวกันของปีก่อนที่มีกำไรสุทธิ 166.22 ล้านบาท หรือมีกำไรสุทธิ 0.087 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 234.81 ล้านบาท หรือ 0.123 บาทต่อหุ้น เพิ่มขึ้น 35% จากช่วงเดียวกันของปีก่อนที่มีกำไรสุทธิ 173.41 ล้านบาท หรือ 0.091 บาทต่อหุ้น
โดยผลการดำเนินงานงวด 3 เดือนที่ลดลง เนื่องจากบริษัทมีรายได้เพิ่มขึ้น ทำให้ต้นทุนปรับสูงขึ้นตามไปด้วย อีกทั้งยังมีค่าใช้จ่ายในการขายและบริหารงานเพิ่มขึ้น โดยค่าใช้จ่ายส่วนใหญ่มาจาก KLAND ที่เพิ่มขึ้น และสำรองหนี้สูญของ GOLD จำนวน 41.2 ล้านบาท